open-index/open-wikipedia-markdown huggingface dataset:
Oršan keskusrautatieasema

**Oršan keskusrautatieasema** (, ) on merkittävä, Valko-Venäjän Vitsebskin alueen kaakkoisosassa sijaitseva Valko-Venäjän rautateiden kauttakulku- ja risteysasema. Asema sijaitsee Oršan kaupungissa. 

Oršan on Minskin paikallisjunien koillisen rataverkon keskeisimpiä asemia, paikallisjunat kulkevat myös Venäjän rajalle (Krasnoje) että Lepeliin. Oršassa rataverkko jakautuu kaikkiaan kuuteen eri ilmansuuntaan ja kaupunki onkin Valko-Venäjän keskeisimpia rautateiden solmupisteitä. 

Ratayhteyksistä keskeisimpiä on länsi-itäsuuntainen eurooppalainen raideliikenteen liikennekäytävä, joka saapuu Oršaan Minskistä länsilounaasta ja jatkuu idässä Venäjän rajalle ja Venäjällä edelleen Smolenskiin ja esimerkiksi Moskovaan. Toinen hyvin merkittävä linja on Valko-Venäjän itäosia yhdistävä pohjois-eteläsuuntainen päärata. Se luo yhteyden esimerkiksi Pietarista Pihkovan ja Nevelin kautta Valko-Venäjän Vitsebskin, Oršaan ja Mahiljouhun sekä edelleen Žlobiniin, mistä useat junat jatkavat usein esimerkiksi Homeliin (Gomel) sekä Ukrainan Kiovaan tai Ukrainan ja eteläisen Venäjän teollisuuskaupunkeihin. Lisäksi Oršasta lähtevät raiteet Lepeliin (noin 120 kilometriä länsiluoteessa) ja kaakkoon kohti Krytšauta. 

## Liityntäliikenne
Linja-autoasema busseineen ja linjatakseineen löytyy noin 150 metriä rautatieasemasta lounaaseen.

## Lähteet

## Aiheesta muualla

* Oršan rautatieasemasta 
*  Пригородные поезда Орша - Oršan ja Minskin välisten sekä Oršasta Lepeliin ja Venäjän rajalle kulkevien paikallisjunien aikataulut  
* Valko-Venäjän rataverkon kartta 
*Valko-Venäjän juna-aikatauluja (karttavalikon kautta)
Johtaja Rapu

**Einari Rapu** (myös **Erkki Rapu** (*[[Paavo Pesusieni – elokuva]]*), ) tai **Johtaja Rapu** () on hyvin pihi rapu, joka omistaa ja johtaa Ravun kuorta (). Hänen sukulaisiaan ovat äiti, Punaparta ja tytär Helmi, joka on valas. Hahmolla on arkkivihollinen, Sulevi Plankton, joka oli Ravun paras kaveri heidän ollessaan nuoria, mutta he riitaantuivat. He kuitenkin toisinaan tekevät joissain asioissa yhteistyötä, joka hyödyttää heitä molempia. Hahmon loi Stephen Hillenburg ja häntä ääninäyttelee Clancy Brown ja suomeksi Arto Nieminen Paavo Pesusieni - elokuvassa ja Rauno Ahonen muualla. Hahmon ensiesiintyminen tapahtui jaksossa *[[Luettelo televisiosarjan Paavo Pesusieni jaksoista#1. tuotantokausi|Ravintola-apulainen]]* ().
Laghmanin maakunta

**Laghman** (myös: **Lagman**, pastuksi/ ), on yksi Afganistanin 34 maakunnasta. Laghmanin asukasluku oli vuonna 2006 noin 386&nbsp;400, ja arvio vuodeksi 2010 oli 391&nbsp;148. Maakunnan pinta-ala on 3&nbsp;842,58.

## Alueet
* Alingar
* Alishing
* Dawlat Shah
* Mehtarlam
* Quarghaee


## Lähteet

## Aiheesta muualla

* Laghman Provincial profile
* Maakuntahallinnon verkkosivusto
Have a Nice Day

**Have a Nice Day** voi tarkoittaa seuraavia asioita:

* *[[Have a Nice Day (Bon Jovin albumi)|Have a Nice Day]]*, Bon Jovin albumi
** ”Have a Nice Day”, Bon Jovin kappale
* *[[Have a Nice Day (Count Basien albumi)|Have a Nice Day]]*, Count Basien albumi
* *[[Have a Nice Day (Roxetten albumi)|Have a Nice Day]]*, Roxetten albumi
* ”Have a Nice Day”, Stereophonicsin kappale.
Baranavitšyn keskusasema

**Baranavitšyn keskusrautatieasema** (, ) on tärkeä rautateiden kauttakulku- ja risteysasema Baranavitšyn (Baranovitši) kaupungissa Valko-Venäjän Brestin alueen länsiosassa. Tämä jo 1870-luvulla alkunsa saanut asema on osa merkittävää Euroopan poikittaista liikenneväylää Keski-Euroopan (Berliini, Varsova) ja Venäjän (mm. Moskova) välillä. 

## Katso myös
* Baranavitšyn Polesian asema

## Lähteet

## Aiheesta muualla

* Kuvia Baranovitšin keskusasemasta ympäristöineen  (railwayz.info)
* Valko-Venäjän rataverkon kartta 
*Valko-Venäjän juna-aikatauluja (karttavalikon kautta)
2AM

**2AM** on korealainen balladeja esittävä nelihenkinen poikabändi, joka levyttää JYP Entertainmentille. Nelikon nimet ovat vanhimmasta nuorimpaan Lee Changmin (이창민), Im Seulong (임슬옹), Jo Kwon (조권) ja Jung Jinwoon (정진운). 

11. heinäkuuta 2008 2AM debytoi virallisesti esittämällä esikoiskappaleensa ”This Song” KBS-kanavan *[[Music Bank (televisio-ohjelma)|Music Bank]]* -ohjelmassa, mutta ensimmäisen Mutizen palkinnon Inkigayosta he voittivat vasta 7. helmikuuta 2010 kappaleellaan ”Can't Let You Go Even If I Die”.

## Jäsenet
***Lee Changmin** (이창민; s. 1. toukokuuta 1986) on ryhmän päälaulaja sekä räppäri. Changmin on myös yksi harvoista korealaisista musiikkitähdistä, jotka ovat suorittaneet kaksivuotisen armeijapalveluksen ennen musiikkiuraansa.
***Im Seulong** (임슬옹; s. 11. toukokuuta 1987) on laulaja.
***Jo Kwon** (조권; s. 28. elokuuta 1989) on yhtyeen johtaja ja johtava laulaja
***Jung Jinwoon** (정진운; s. 2. toukokuuta 1991) on laulaja ja räppäri.

## Diskografia
* Saint o'Clock (2010)
* Voice (2013)
* One Spring Day (2013)
* Let's Talk (2014)
Ti-Ti Nallen rytmiretki

**Ti-Ti Nallen rytmiretki** on Ti-Ti Nallen kolmas studioalbumi, jonka solistina toimii Riitta Korpela. Albumista on olemassa myös kasettiversio. Vuonna 1994 tehtiin *Ti-Ti Nallen taikarumpu*-videokasetti, jolla esiintyy lauluja sekä tältä levyltä, edellisiltä *[[Ti-Ti Nallen Lauluja 1]]*- ja *[[Ti-Ti Nallen talossa tapahtuu]]*-albumeilta, sekä vuonna 1993 ilmestyneeltä *[[Ti-Ti Nallen laulutupa]]*-albumilta.

## Kappaleet
#
#
#
#
#
#
#
#
#
#
#
#
#
#
#
#
#

## Lähteet
*Rytmiretki CD – Ti-Ti Kauppa
Slovenian vuoden urheilija

**Slovenian vuoden nais- ja miesurheilija** on valittu vuodesta 1968 lähtien. Valinnan tekevät slovenialaiset urheilutoimittajat.   

## Palkitut
Lähde: dsns-drustvo.si

## Lähteet
Gimme Shelter (vuoden 2013 elokuva)

**Gimme Shelter** on vuonna 2013 ensi-iltansa saanut Ron Kraussin ohjaama ja käsikirjoittama tositapahtumiin perustuva draamaelokuva, jonka pääosassa on Vanessa Hudgens. Elokuvassa raskaana oleva teini ”Apple” pakenee häntä hyväksikäyttävää äitiään June (Rosario Dawson) joka on narkomaani ja prostituoitu, ja etsii oikean isänsä Jackin (Brendan Fraser).

## Tarina

Elokuvan päähahmo on Agnes ”Apple” Baileyn (Vanessa Hudgens) jonka äiti June (Rosario Dawson) on narkomaani ja prostituoitu. Äiti käyttää Apllea fyysisesti hyväkseen ja haluaa että tämä pysyy hänenluonaan että saisi kuukausittaisen sosiaalihuollon avustuksen hänestä. Apple lähtee pakoon kurjia kotiolojaan ja alkaa etsimään isäänsä jota ei ole koskaan tavannut. Hän löytää isänsä Jackin (Brendan Fraser), mutta kun tämä ja hänen äitipuolensa saavat tietää että Apple odottaa lasta he painostavat tätä tekemään abortin. Apple meneekin aborttiklinikalle mutta kun hän näkee ultraäänikuvan odottamastan vauvasta häne ei pysty tekemään aborttia ja karkaa uudestaan. Jonkin ajan kuluttua hän joutuu sairaalaan jossa tapaa papin, isä McCarthyn (James Earl Jones) joka kertoo hänelle raskaana olevien tyttöjen kodista.

## Näyttelijät

## Tuotanto
Kuvaukset alkoivat kesäkuun 2011 alussa.

## Lähteet

## Aiheesta muualla
* 
* 
*
Ti-Ti Nallen joulu

__NOTOC__
**Ti-Ti Nallen joulu** on Ti-Ti Nallen neljäs studioalbumi, jonka solistina toimii Riitta Korpela. Albumista on olemassa myös kasettiversio. Vuonna 1995 tehtiin samanniminen *Ti-Ti Nallen joulu*-videokasetti, jolla esiintyvät laulut ovat melkein kaikki tältä albumilta.

## Kappaleet

### A-puoli
#
#
#
#
#
#
#
#
#
#

### B-puoli
#
#
#
#
#
#
#
#
#
#

### Nalleorkesteri
* Raimo Hastt – johtaja, kitara, mandoliini, laulu kappaleessa 14
* Jarmo Murto – puhallinsoittimet
* Jarmo Poutiainen – basso
* Kimmo Parviainen – piano, harmoni, urut
* Heikki Sihvonen – lyömäsoittimet
* Juha Saarinen – harmonikka
* Hanna-Liisa Tavast – viulu

## Lähteet
* Joulu CD - Ti-Ti Kauppa
Wu Minxia

**Wu Minxia** (, s. 10. marraskuuta 1985 Shanghai) on kiinalainen uimahyppääjä, olympiavoittaja ja maailmanmestari.

Wu on voittanut urheilu-urallaan seitsemän olympia- ja 14 MM-mitalia sekä kuusi mitalia Aasian kisoista. Parihypyissä hän saavutti pitkään menestystä Guo Jingjingin kanssa, ja tämän lopetettua uransa Wun kanssa parikilpailuissa on kilpaillut He Zi ja tämän jälkeen Shi Tingmao.

## Lähteet
* Wu Minxia Biography and Olympic Results  Sports Reference LLC.
He Zi

**He Zi** (, s. 10. joulukuuta 1990 Nanning) on kiinalainen uimahyppääjä ja maailmanmestari.

Ponnahduslautahyppyihin erikoistunut He on voittanut urheilu-urallaan kaksi olympiamitalia Lontoossa 2012, seitsemän MM-mitalia sekä kolme mitalia Aasian kisoista. Parihypyissä hän on kilpaillut Wu Minxian kanssa.

## Lähteet
* He Zi  CIS Chinese Athletes Database 

### Viitteet
Nurmesjärvi (Kärsämäki)

**Nurmesjärvi** on Kärsämäen ja Pyhäjärven rajalla sijaitseva järvi, jonka suurin pituus on 2,3 kilometriä. Suurin osa järvestä sijaitsee Kärsämäen kunnan alueella. Nurmesjärvi on lintujärvi, ja se on luokiteltu kansainvälisesti arvokkaaksi vesilintualueeksi. Järven pinta-ala on noin 260 hehtaaria.

## Hydrologia ja luonto

Järven pinta-ala on noin 260 hehtaaria, mutta 1800-luvulla ja 1900-luvun alussa tapahtuniden kuivauksien takia järven avovesi-alue on enää kuudennes edellisestä. Järven reunat ovat täynnä korteikkoja ja avovesi-alueet ovat keskittyneet järven keskiosien tienoille. Maasto järven ympärillä on pää-asiassa soista, mutta peltoakin löytyy rannoilta. Järvi laskee jokea pitkin Kuusaanjärveen ja täten Kalajokea pitkin Pohjanlahteen. Lisäksi Nurmesjärvestä on kaivettu kanava 1920-luvulla, joka kiertää Nurmesnevan kautta Kuusaanjärveen.

Järvelle on rakennettu lintutorni vuonna 1987 joka sijaitsee järven eteläisellä rannalla, mutta silti melkein keskelle järveä Nurmesniemen takia. Asutus on keskittynyt järven etelä ja itäpuolille. Nurmesjärvi on osa Natura 2000 -hanketta.

Järven linnustoon kuuluu yli 40 lintulajia ja kalalajeista järvellä tapaa useimmiten haukea ja särkeä.

## Kunnostushanke

Koska järvi on pahasti kasvanut umpeen, Kärsämäen kunta päätti myöntää 700&nbsp;000 euron avustuksen järven kunnostamiseen. Tarkoituksena on ruopata 80&nbsp;000 neliömetrin kokoinen alue ja täten kasvattaa avovesi-aluetta. Lisäksi kanavan kohdalle rakennetaan vene- ja uimaranta sekä järvelle rakennetaan uusi lintutorni sekä nuotiopaikka.

## Ajo-ohjeet lintutornille

Kärsämäen kunnan alueelta: Nurmesjärvi sijaitsee Valtatie 4 varressa olevalla sivutiellä Nurmesjärventien varressa. Matkaa risteykseen on Kärsämäen taajamasta noin 15 kilometriä Kärsämäeltä Pyhäjärven suuntaan. Nurmesjärventietä pitkin ajettua noin 9 kilometriä tulee Pyhäjärven kunnanraja vastaan. Tällöin järvi on näkyvissä oikealla puolen tietä. Tästä noin 200 metriä oikealle kääntyy Haapasaarentie joka kiertää järven etelärantaa. Tietä seuraten noin kilometri tulee tien kupeeseen pieni levike, josta on heikosti näkyvä viitoitus polulle joka johtaa lintutornille joka on noin 100 metrin päässä levikkeeltä.

Pyhäjärven kaupungin alueelta: Pyhäjärveltä taajamalta päin ajetaan Valtatietä 27 pitkin länteen noin 12 kilometriä, jolloin Parkkiman kylän jälkeen käännytään Nurmesperälle johtavalle tielle. Tietä ajetaan noin 9 kilometriä jolloin etuvasemmalla näkyy Nurmesjärvi. Heti vasemmalla on Haapasaarentien risteys joka kiertää järven etelärantaa. Tietä seuraten noin kilometri tulee tien kupeeseen pieni levike, josta on heikosti näkyvä viitoitus polulle joka johtaa lintutornille joka on noin 100 metrin päässä levikkeeltä.

Vene- ja uimaranta tulee kanavan suu-aukolle eli Kärsämäen ja Pyhäjärven rajasta noin 300 metriä Kärsämäen puolelle.

## Lähteet

## Aiheesta muualla
*
Aatto Prihti

**Aatto Eero Matias Prihti** (s. ) on suomalainen talousvaikuttaja. Hän on toiminut muun muassa Orion Yhtymä Oy:n pääjohtajana, Helsingin Kauppakorkeakoulun kanslerina, Sitran yliasiamiehenä ja Helsingin ja Uudenmaan sairaanhoitopiirin hallituksen puheenjohtajana.

Prihti on koulutukseltaan kauppatieteiden tohtori, ja hän hoiti elintarvike-ekonomian professuuria Helsingin yliopistossa vuosina 1984–1991.

Aatto Prihdin veli oli Sampo-Rosenlewin omistaja, teollisuusneuvos Timo Prihti.

## Julkaisuja
**Konkurssin ennustaminen taseinformaation avulla*. Helsinki: Helsingin kauppakorkeakoulu 1975. 
**Critical areas in the capital investment process of enterprises* (yhdessä Jaakko Hongon ja Kalervo Virtasen kanssa). Helsinki: Helsingin kauppakorkeakoulu 1982. 
**Tutkimuksen lisärahoituksen arviointi*. Helsinki: Sitra 2000. 

## Lähteet

## Aiheesta muualla
*
Brestin keskusrautatieasema

**Brestin keskusrautatieasema** (, ) on tärkeä rautateiden kauttakulku- ja risteysasema Brest kaupungissa Valko-Venäjän Brestin alueen länsiosassa. Se on samalla Valko-Venäjän rautateiden Brestin alueen keskus.

## Raideleveys vaihtuu – telienvaihtohallit Brestin asemalla

Brestin keskusasema on merkittävä sekä henkilö- että rahtiliikenteessä niin kansallisesti kuin kansainvälisesti. EU:n puolelle Puolaan jatkavien junien on vaihdettava telinsä sopiviksi keskieurooppalaiselle 1&nbsp;435&nbsp;mm raideleveydelle ennen Puolaan saapumistaan. Vastaavasti Puolasta tultaessa on 1&nbsp;520&nbsp;mm telit palautettava vaunuihin ennen itään jatkamista; tästä syystä Brestin aseman yhteydessä on isoja telienvaihtoon sopivia halleja sekä laajasti säilytystilaa vaihtoteleille.

## Lähteet

## Aiheesta muualla

* Brestin keskusrautatieasemasta 
* Valko-Venäjän rataverkon kartta 
*Valko-Venäjän juna-aikatauluja (karttavalikon kautta)
Nitraushappo

**Nitraavat olosuhteet** ovat sellaisessa liuoksessa, jossa esiintyy elektrofiilistä nitroniumionia (NO2+). Liuoksessa nukleofiilit pystyvät reagoimaan nitraattiestereiksi tai orgaanisiksi nitroyhdisteiksi. Typpihappo sinänsä ei ole riittävän vahva happo muodostamaan nitraavia olosuhteita, mutta sekoitettuna väkevään rikkihappoon nitraus onnistuu.
Émilie Heymans

**Émilie Heymans** (s. 14. joulukuuta 1981 Bryssel, Belgia) on kanadalainen uimahyppääjä, olympiamitalisti ja maailmanmestari.

Heymans on voittanut urheilu-urallaan neljä olympia- ja kolme MM-mitalia sekä kuusi mitalia Pan-Amerikan kisoista. Hän on kilpaillut neljissä kesäolympialaisissa yhteensä yhdeksässä eri tapahtumassa ja sijoittunut kuusi kertaa viiden parhaan joukkoon.

## Lähteet
* Emilie Heymans Biography and Olympic Results  Sports Reference LLC. 

### Viitteet

## Aiheesta muualla
* Heymansin viralliset kotisivut
Matti Waskilampi

**Matti Veikko Waskilampi** (16. huhtikuuta  1940 Kuopio –  29. marraskuuta 2013 Viitasaari) oli suomalainen kuvataiteilija ja opettaja. Hänet tunnetaan grafiikastaan sekä realistisista, kriittisistä maalauksista, jotka liittyvät aikansa maailmantapahtumiin.

## Elämä ja ura
Matti Waskilampi opiskeli Turun Taideyhdistyksen piirustuskoulussa vuosina 1958–1960; hänet siirrettiin oitis toiselle vuosikurssille. Valmistuttuaan Waskilampi siirtyi kuvaamataidon ja kirjoituksen opettajaksi Viitasaaren yhteiskouluun, jossa hän opetti vuosina 1961–1983. Hän ryhtyi päätoimiseksi taiteilijaksi vuonna 1983 saatuaan valtion 15-vuotisen taiteilija-apurahan.

Waskilammen tuotannon pääpaino oli grafiikassa 1980-luvun puoleenväliin saakka, ja sen jälkeen hän keskittyi maalaustaiteeseen. Viitasaaren kunta (nyk. kaupunki) alkoi ostaa Waskilammen teoksia vuonna 1990, ja taiteilijan koko grafiikkatuotanto – 140 vedosta – kuuluu nyt kaupungin kokoelmiin.

Waskilammelle myönnettiin valtion taiteilijaeläke vuonna 2005.

Taidenäyttelyitä Waskilampi järjesti useita niin kotimaassa kuin ulkomaillakin. Useissa hänen maalauksissaan on myös poliittinen tai yhteiskunnallinen sanoma. Grafiikkatuotannon huipentumana voidaan pitää hänen *Kalevala*-sarjaansa.

Waskilampi osallistui sekä kunnalliselämään että taidehallintoon. Hän vaikutti Viitasaarella kulttuurilautakunnan puheenjohtajana ja myöhemmin vuosina 1985–1988 kunnanvaltuutettuna. Hänen aloitteestaan Viitasaarella alettiin myöntää Humanismin käsi -palkintoa (Elokuvaviikko) sekä H. G. Porthan -kunniapalkintoa. Valtion kuvataidetoimikunnan jäsen hän oli 1970-luvulla (1973–1976 varapuheenjohtaja).

Waskilampi oli sanavalmis ja terävä havainnoija, jonka yhteiskuntakritiikki sai joskus hyökkääviäkin sävyjä. Arvostelun kohteeksi joutuivat virkamiehet, päättäjät ja valtaapitävät kulttuuripiirit, ja Waskilampi asettui heikomman asemaan. Taiteentekemiseen hän suhtautui tunnollisesti: se oli ankaraa työtä, jota oli tehtävä ahkerasti ja tinkimättömästi. Luonteensa mukaisesti hän jatkoi taiteilijantyötä viimeiseen elinpäiväänsä saakka.

Waskilampi kuoli 73-vuotiaana kotonaan Viitasaarella vaikean sairauden uuvuttamana. Hänet on haudattu Kuopioon.

Matti Waskilammen puoliso oli Viitasaaren lukion pitkäaikainen ruotsin kielen lehtori Tellervo Waskilampi.

### Kuvia teoksista

Tiedosto:Lottamaja-MattiWaskilampi.jpg|*Lottamaja, Viitasaari.
Tiedosto:Vanhankirkkosaarenmuistolaatta.jpg|*Vanhan kirkon muistolaatta'', 1978, Viitasaari.


## Palkintoja
### Kotimaassa
* Kuopion Taiteilijaseuran Minna-palkinto vuonna 1964
* Suomen Kuvataidejärjestöjen Liiton palkinto 1966
* III palkinto Keski-Suomen läänin taidetoimikunnan maisemamaalauskilpailussa 1972
* Keski-Suomen läänin taidepalkinto 1975
* I palkinto Keski-Suomen läänin seinämaalauskilpailussa 1976
* Valtion taidepalkinto 1981
* Porthan-kunniapalkinto 1984.

### Ulkomailla
* Interpress-näyttelyn II palkinto, Unkari 1975
* II palkinto puolalais-suomalaisen meriaiheisen taidegrafiikan kilpailussa 1977 ja 1983.

## Lähteet
* 

### Viitteet
Nurmesjärvi

**Nurmesjärvi** voi tarkoittaa seuraavia järviä:

* Nurmesjärvi, järvi Kuhmossa
* Nurmesjärvi, järvi Rautavaaralla
* Nurmesjärvi, järvi Kärsämäellä
* Nurmesjärvi, järvi Nurmeksessa
Klaus Richtzenhain

**Paul Walter Klaus Richtzenhain** (1. marraskuuta 1934 Berliini, Saksa – helmikuu 2025) oli saksalainen yleisurheilija, joka kilpaili pääasiassa 1&nbsp;500 metrin juoksussa.

Richtzenhain osallistui Melbournen kesäolympialaisiin 1956 kilpaillen sekä 800 metrin että 1&nbsp;500 metrin juoksuissa. Hän juoksi 800 metrin juoksun alkuerissä ajan 1.53,47; jolla hän jäi eränsä viidenneksi eikä näin päässyt välieriin. 1&nbsp;500 metrin juoksussa Richtzenhain sen sijaan voitti oman alkueränsä ja pääsi finaaliin, jossa hän sijoittui toiseksi.

## Henkilökohtaiset ennätykset

*800 metrin juoksu: 1.48,9 s (1956) 
*1&nbsp;500 metrin juoksu: 3.42,02 s (1956) 

## Lähteet
Lothar Knörzer

**Lothar Knörzer** (s. 4. elokuuta 1933 Karlsruhe, Saksa) on entinen saksalainen yleisurheilija, joka kilpaili pääasiassa 100 metrin juoksussa.

Knörzer osallistui Melbournen kesäolympialaisiin 1956 kilpaillen 4&nbsp;×&nbsp;100 metrin viestijuoksussa voittaen pronssia ajalla 40,34 sekuntia. Itä- ja Länsi-Saksan yhdistyneeseen joukkueeseen kuului Knörzerin lisäksi Leonhard Pohl, Heinz Fütterer ja Manfred Germar.

## Ennätykset

*100 metrin juoksu: 10,4 s (1956) 

## Lähteet
Ann Ward

**Ann Marie Ward** (s. 20. huhtikuuta 1991 Dallas, Texas) on yhdysvaltalainen malli. Hän voitti *[[Huippumalli haussa]]* -televisiosarjan 15. tuotantokauden. Ohjelmassa 188-senttisen Wardin hyvin kapea vyötärö hämmensi tuomareita ja katsojia. Hän voitti 100&nbsp;000 dollarin arvoisen sopimuksen CoverGirl-kosmetiikkayrityksen kanssa, sopimuksen IMG Models -mallitoimiston kanssa, kuvasarjan Italian *[[Vogue]]ssa* ja *Beauty in Vogue* -lehden kansikuvan.

## Lähteet
Grace Jackson

**Grace Jackson** (s. 14. kesäkuuta 1961 Saint Ann) on entinen jamaikalainen pikajuoksija, joka kilpaili pääasiassa 100 ja 200&nbsp;metrillä.

Sisäratojen MM-kilpailuissa 1987 hän voitti 200&nbsp;metrillä pronssia. Seuraavana vuonna Soulin olympialaisissa hän voitti 200&nbsp;metrillä hopeaa juostuaan oman ennätyksensä 21,72. Häntä nopeammin 200&nbsp;metrillä on juossut vain viisi juoksijaa. Sisäratojen MM-kilpailuissa 1989 hän voitti hopeaa 200&nbsp;metrillä.

## Ennätykset
### Ulkoradoilla

### sisäradoilla

## Lähteet
Donald Young

**Donald Young** (s. 23. heinäkuuta 1989 Chicago, Illinois) on yhdysvaltalainen tennispelaaja. Parhaimmillaan hän on ollut kaksinpelissä ATP-listan sijalla 39 marraskuussa 2011. Hän on voittanut urallaan viisi ATP-haastajaturnausta.

## Tennisura
Junioriurallaan Young voitti Australian avointen kaksinpelin vuonna 2005, 15-vuotiaana, jonka jälkeen hän nousi kaikkien aikojen nuorimpana pelaajana junioreiden maailmanlistan ykköseksi. Hän on myös ensimmäinen afroamerikkalainen miespuolinen pelaaja, joka on ollut maailmanlistan ykkösenä. Samana vuonna hän selviytyi Wimbledonissa välieriin ja Yhdysvaltain avoimissa puolivälieriin. Nelinpelissä hän voitti Alex Claytonin kanssa Yhdysvaltain avoimet. Vuonna 2007 Young voitti Wimbledonin kaksinpelin.

Ensimmäisen ATP-otteluvoittonsa Young saavutti elokuussa 2007, juuri ennen Yhdysvaltain avoimia. Young voitti New Havenin turnauksen ensimmäisellä kierroksella Amer Delićin. Toisella kierroksella hän hävisi Nikolai Davydenkolle. Yhdysvaltain avoimissa Young eteni kolmannelle kierrokselle voitettuaan ensimmäisellä kierroksella Chris Guccionen ja saatuaan toisella kierroksella luovutusvoiton Richard Gasquet'lta. Kolmannella kierroksella hän hävisi Feliciano Lópezille. Vuoden 2007 päättyessä Young oli nuorin pelaaja maailmanlistan sadan parhaan joukossa, oltuaan sijalla 98.

Vuonna 2011 villin kortin Yhdysvaltain avointen pääsarjaan saanut Young eteni neljännelle kierrokselle voittaen toisella kierroksella Stanislas Wawrinkan ja kolmannella kierroksella Juan Ignacio Chelan. Neljännellä kierroksella hän hävisi Andy Murraylle. Young pääsi ATP-turnauksen loppuotteluun ensimmäisen kerran PTT Thailand Openissa, jossa hän hävisi Andy Murraylle. Finaalipaikan myötä Young nousi ensimmäistä kertaa maailmanlistalla 50 parhaan joukkoon.

## Lähteet

## Aiheesta muualla

* Donald Young profiili ATP:n kotisivuilla
Jack Gregory

**John Arthur ”Jack” Gregory** (22. kesäkuuta 1923 Sea Mills, Britannia – 15. joulukuuta 2003 Bristol, Britannia) oli brittiläinen yleisurheilija, joka kilpaili pääasiassa 100 metrin juoksussa.

Gregory osallistui uransa aikana kahdesti olympialaisiin, vuosina 1948 ja 1952. Molemmilla kerroilla hän kilpaili Britannian joukkueessa pikaviestissä. Lontoon olympialaisissa 1948 Gregory sekä hänen joukkueeseensa kuuluneet Jack Archer, Alastair McCorquodale ja Kenneth Jones saavuttivat hopeaa. Helsingin olympialaisissa 1952 Britannian joukkue sijoittui pikaviestissä neljänneksi. Joukkueeseen kuului Gregoryn lisäksi  McDonald Bailey, William Jack ja Brian Shenton.

## Ennätykset

*100 jaardin juoksu: 9,8 s (1950) 

## Lähteet
Vinkristiini

**Vinkristiini** on vinka-alkaloideihin kuuluva sytostaattisena syöpälääkkeenä käytettävä aine. Sitä saadaan eristetyksi kasveista: pikkutalviosta (*Vinca minor*) ja ruusukatarasta (*Catharanthus roseus*), joka tunnettiin aikaisemmin nimellä punatalvio (*Vinca rosea*). Vinkristiinin jälkeen on tullut muitakin vinka-alkaloideja lääkeainemarkkinoille antineoplastisiksi aineiksi eli syöpälääkkeiksi. Se annetaan parenteraalisesti, lähinnä iv. -muodossa.

Vinkristiinin käyttö on mullistanut erityisesti lasten leukemian hoidon. Aiemmin siihen kuolivat lähes kaikki, nykyisin ei juuri kukaan. Ainetta ei kuitenkaan voida syntetisoida, sillä sen rakenne on niin monimutkainen. Grammaan lääkettä menee 500 kiloa kasvinlehtiä, ja hinta on 13&nbsp;000 euroa. Syntetisointia selvitetään EU:n rahoittamassa tutkimuksessa VTT:ssä.

Lääkeainemarkkinoilla vinkristiinin tuotenimi on ollut *Oncovin*. Oncovinia valmistetaan ainakin Pohjoismaista Tanskassa. Vinkristiinin lääkelyhennös on *VCR*.

Sivuvaikutuksinaan vinkristiini saattaa aiheuttaa tuntoaistillisia häiriöitä (parestesiaa) sekä lihasheikkoutta. Verimuutokset ovat toinen mahdollinen haittavaikutus.

### Erityistä huomioitavaa
Lääkeainetta saa antaa ainoastaan suonensisäisesti (iv), sillä intratekaalinen antotapa (likvoriin, eli selkäydinnesteeseen tapahtuva injisointi) voi koitua jopa kuolettavaksi. Lääkeainepistoksen (iv) osuessa laskimon ulkopuolelle taikka lävistäessä heikosti suonen saattaa pistoskohta tulehtua ja turvota.

## Lähteet
* Tuomi, Alfering & Olli: Lääkkeet ja niiden käyttö, SHKS/WSOY, 1977 Porvoo  (s. 114)

### Viitteet

## Aiheesta muualla

*PubChem: Vincristine 
*DrugBank: Vincristine 
*ChemSpider: Vincristine 
*Kyoto Encyclopedia of Genes and Genomes (KEGG): Vincristine 
*ChemBlink: Vincristine 
*Liber Herbarum II: Vinkristiinia sisältäviä kasveja
Kenth Eldebrink

**Kenth Enar Eldebrink** (s. 14. toukokuuta 1955 Morjärv, Ruotsi) on ruotsalainen keihäänheiton olympiapronssimitalisti Los Angelesin kisoista 1984. Hänen tuloksensa Suomen Arto Härkösen voittamassa kilpailussa oli 83,72 m. 

Eldebrinkin ennätys on vuodelta 1983, eli ns. vanhalla keihäsmallilla heitetty 91,14 m 

Hänen tyttärensä Frida ja Elin ovat koripalloilijoita ja hänen veljensä Anders Eldebrink entinen NHL-jääkiekkoilija.

## Lähteet
Juha Vidgrén

**Juha Vidgrén** (s. 1970) on Ponsse Oy:n suurin omistaja. Hän on Ponssen hallituksen jäsen, vastuualueenaan henkilöstö- ja yhteiskuntasuhteet. Hän toimi vuodesta 2010 vuoteen 2020 yhtiön hallituksen puheenjohtajana. Hän on koulutukseltaan opettaja, Oulun yliopistosta valmistunut kasvatustieteen maisteri.

Vidgrénillä on veljiensä kanssa ravitalli Einari Vidgrén Oy, jossa on 15 ravihevosta, siitostammoja ja varsoja. Sen menestynein hevonen on Bowlin For Dollars.

## Lähteet
Gangbusters

**Gangbusters** oli yhdysvaltalainen rikoskuunnelmasarja, jota esitettiin 1935–1957. Sarjassa esitetyt rikokset perustuivat tositapahtumiin ja sitä tehtiin läheisessä yhteistyössä FBI:n johtaja J. Edgar Hooverin kanssa. Ohjelman juontajana toimi 1930-luvun lopulla New Jerseyn osavaltion poliisin päällikkö eversti Norman Schwarzkopf Sr. *Gangbusters* valittiin Radio Hall of Fameen vuonna 2011.

## Lähteet

## Aiheesta muualla
* radiolovers.com: sarjan jaksoja MP3-muodossa
Borut Bilač

**Borut Bilač** (s. 14. huhtikuuta 1965 Postojna) on slovenialainen pituushyppääjä, joka edusti aktiiviurallaan myös Jugoslaviaa.

Bilač sijoittui Splitin EM-kilpailuissa 1990 kolmanneksi tuloksella 809, mutta hylättiin positiivisen dopingtestin vuoksi. Tapaukseen liittyneiden epäselvyyksien vuoksi pronssimitali kuitenkin palautettiin hänelle myöhemmin. Hän jäi Tokion MM-kilpailuissa 1991 karsinnassa ilman tulosta. Barcelonan olympialaisissa 1992 hän sijoittui yhdeksänneksi.

Bilač hyppäsi ennätyksensä 824 cm Cagliarissa 5. heinäkuuta 1990. Hän edusti seuratasolla AK Postojnaa ja ljubljanalaista AK Olimpijaa. Hän voitti sisäratojen Jugoslavian-mestaruuden 1990. Slovenian-mestaruuden hän voitti ulkoradoilla pituushypyssä 1992 sekä sisäradoilla 60 metrin juoksussa 1993 ja pituushypyssä 1998. 

Hänen puolisonsa on Britta Bilač.

## Lähteet
Nicolas Lombaerts

**Nicolas Lombaerts** (s. 20. maaliskuuta 1985 Brugge, Belgia) on belgialainen jalkapalloilija. Hän pelaa Venäjän pääsarjan Zenit Pietarissa ja Belgian maajoukkueessa.

Lombaerts on pelipaikaltaan puolustaja. Hän voi pelata keskuspuolustajana tai vasempana laitapuolustajana.

## Seurajoukkueura
Lombaerts siirtyi Club Bruggen 19-vuotiaiden joukkueesta KAA Gentiin vapaalla siirrolla kesällä 2004. Hän pelasi Gentissä kolmen kauden aikana yhteensä 76 Jupiler Pro Leaguen ottelua, joissa teki yhden maalin. Lisäksi hän pelasi yhdeksän Belgian cupin ja kahdeksan UEFA Intertoto Cupin ottelua.

Lombaerts siirtyi pietarilaiseen Zenitiin kesällä 2007. Hän on pelannut seurassa 188 Venäjän pääsarjaottelua, joissa hän on tehnyt yhdeksän maalia. Hän voitti Venäjän-mestaruuden 2007, 2010 ja 2015 sekä Venäjän cupin 2010 ja 2016. Mestarien liigassa hän on pelannut karsintapelit mukaan lukien 48 ottelua, joissa hän on tehnyt yhden maalin. Hän pelasi yhdeksän ottelua Zenitin voittaessa UEFA Cupin kaudella 2007–2008. Kaikkiaan hän on pelannut UEFA Cupissa / Eurooppa-liigassa karsintapelit mukaan lukien 23 ottelua, ja tehnyt yhden maalin. Hän oli voittamassa UEFA Super Cupia 2008.

## Maajoukkueura
Lombaerts pelasi Belgian kaikissa ikäkausimaajoukkueissa 16-vuotiaista ylöspäin. Belgian A-maajoukkueessa hän pelasi ensimmäisen minuuttinsa 3–2-voittoon päättyneessä EM-karsintaottelussa Serbiaa vastaan elokuussa 2007. Avauskokoonpanossa hän esiintyi ensimmäisen kerran EM-karsintaottelussa Suomea vastaan saman vuoden lokakuussa. Ensimmäisen A-maaottelumaalinsa hän teki EM-karsintaottelussa Itävaltaa vastaan lokakuussa 2010. Hän pelasi MM-kilpailuissa 2014 ottelun Etelä-Koreaa vastaan. Kaikkiaan hän on pelannut 4. kesäkuuta 2016 mennessä 39 A-maaottelua, joissa hän on tehnyt kolme maalia.

## Saavutukset
*Venäjän-mestaruus 2007, 2010, 2015
*Venäjän cup 2010, 2016
*UEFA Cup 2008
*UEFA Super Cup 2008

## Lähteet
Ti-Ti Nallen laulutupa

**Ti-Ti Nallen laulutupa** on Ti-Ti Nallen viides studioalbumi, jonka solistina toimii Riitta Korpela. Albumista on olemassa myös kasettiversio. Vuosi levyn ilmestymisen jälkeen tehtiin *Ti-Ti Nallen taikarumpu*-VHS, jossa on lauluja tältä albumilta, sekä kaikilta edellisiltä albumeilta lukuun ottamatta *[[Ti-Ti Nallen joulu]]* -albumia.

## Kappaleet
#
#
#
#
#
#
#
#
#
#
#
#
#
#
#

## Lähteet
*Laulutupa CD – Ti-Ti Kauppa
100,000,000 Bon Jovi Fans Can’t Be Wrong

**100,000,000 Bon Jovi Fans Can’t Be Wrong** on Bon Jovi -yhtyeen vuonna 2004 julkaistu boksi, joka sisälsi arkistoista kaivettuja, suurimmaksi osaksi ennenjulkaisemattomia kappaleita yhtyeen koko uran ajalta. Suurimmaksi osaksi demoversioista koostuva boksi sisältää neljä levyä ja yhden DVD:n.

Albumi oli Billboard 200 -listalla parhaimmillaan sijalla 53.

## Kappaleet

## Lähteet
Ian Duncan

**Ian Duncan** (s. 23. kesäkuuta 1961) on kenialainen ralliautoilija. 

## Ura
Duncan kilpaili WRC-sarjassa vuosina 1983–1999 voittaen vuoden 1994 Safari-rallin. Hän saavutti MM-sarjassa neljä erikoiskoevoittoa, neljä muuta palkintosijaa ja 80 MM-pistettä. Hän ajoi Subarun ja Toyotan talleissa. Duncan on menestynein WRC-sarjassa kilpaillut kenialainen. 

Duncan on voittanut myös Kenian rallisarjan mestaruuden vuosina 1987–1991 ja 2000. 

Myöhemmin Duncan kilpaili Kenian National Rallisarjassa voittaen Guru Nanak -rallikilpailun vuonna 2006 ollen ensimmäinen kuljettaja, joka on voittanut kymmenen kilpailua sarjassa. Hän uusi voittonsa seuraavana vuonna. Duncan on voittanut myös Rhino Charge -tiekilpailun vuosina 1998 ja 2006–2007. Vuonna 2008 Duncan voitti National Autocross -mestaruuden. Vuonna 2009 Duncan voitti Safari-ralliklassikkokilpailun vuoden 1967 Ford Mustangilla.

## Aiheesta muualla
* eWRC-sivustolla
Puppe-koira

**Puppe-koira** () on brittiläisen kuvittaja Eric Hillin luoma keltainen ruskeapilkkuinen koiranpentu.

Hill keksi Pupen alun perin 3-vuotiaalle lapselleen ja laati ensimmäisenä kirjan *Missä Puppe piileksii?*. Nykypäivänä Puppe-kirjat ovat suosittuja lastenkirjoja, joita on käännetty kymmenille kielille. Pupesta on tehty myös TV-animaatioita, VHS-kasetteja ja DVD-levyjä.

Puppe-kirjoissa esiintyvät ainakin seuraavat hahmot:
* Puppe-koira
* Pepi, Pupen äiti
* Sami-koira, Pupen isä
* Vilho-apina, Pupen ystävä
* Helena-virtahepo, Pupen ystävä
* Tommi-krokotiili, Pupen ystävä

## Lähteet
Martinlaakson ostari

**Martinlaakson ostari** on Vantaan Martinlaaksossa, aivan Martinlaakson rautatieaseman vieressä sijaitseva kolmikerroksinen ostoskeskus. Ostoskeskus avattiin 1. joulukuuta 2011. 

Vuonna 2020 ostoskeskus kirjasi 2,0 miljoonaa kävijää; arkipäivisin asiakkaita oli keskimäärin 6&nbsp;100. Vuosimyynti oli 34,3 miljoonaa euroa.

Elokuussa 2017 Citycon myi Martinlaakson ostarin yhdysvaltalaiselle sijoitusyhtiö Cerberus Capital Managementille ja Martinlaakson ostari siirtyi Cerberukselle marraskuussa 2017.

## Liikkeet

* Martinlaakson Kirppis
* Posti
* Budbee
* Touch Hair & Beauty Salon
* Magee-pajapuoti
* Normal
* Marjamyynti
* Bella Plaza
* West Side Story
* K-Supermarket
* NTL Nail Salon
* Martinlaakson Autopesu
* R-kioski
* Fitness24Seven
* Hiusikkuna
* Martinlaakson Hammaslääkäriasema
* Elintarvikkeita Virosta
* Pelaamo
* Martinlaakson Kukka-aitta
* S-market
* Beauty Hair Sirpa Mansner
* Martinlaakson apteekki
* Subway
* Kotipizza
* Tsuki
* Fafa’s
* Pakukympillä.fi
* Karamel Koffee

## Katso myös
*Martinkeskus
*Martintorni

## Lähteet
Jan Holmberg

**Jan Kristian Holmberg** on suomalainen sairaanhoitaja (YAMK), ammatillinen opettaja, kouluttaja, hankeasiantuntija, tietokirjailija ja sosiaalisen median vaikuttaja .

Hänen ensimmäinen teoksensa *Päihderiippuvuudesta elämänhallintaan* julkaistiin vuonna 2010 ja *Hoitajana mielenterveys- ja päihdetyössä* vuonna 2016. 

Holmberg toimii ammatillisten kirjojen toimittajana, artikkelikirjoittajana ja vertaisarvioitsijana. Häneltä on ilmestynyt useita artikkeleita ja kolumneja eri ammattilehtiin. Hän siirtyi Tehyn verkkolehden bloggariksi vuonna 2016 ja toimii kolmen eri blogin palkkiobloggaajana. Lisäksi hän on sisällöntuottaja ja aktiivinen vaikuttaja sosiaalisessa mediassa.

Holmbergin asiantuntemusta käytetään kansainvälisissä hankkeissa, seminaareissa ja koulutuksissa. Hän on ollut kehittämässä muun muassa Romaniassa ja Kreikassa terveysalan opetusta ja luennoinut sosiaalisen median käytöstä.

Holmberg on ottanut kantaa päihdehoitotyön opetukseen, ikääntyneiden päihdetyön laatuun, alkoholin ja seksuaalisen väkivallan vuoksi oireilevien ihmisten kohtaamiseen, aikuisten alkoholinkäyttöön lasten silmin ja väkivallan ilmenemiseen sairaanhoitajan työssä.

Holmberg toimii luennoitsijana ja konsulttina sekä käytännön potilastyöntekijänä päihde- ja psykiatrisissa yksiköissä. Hänet on valittu vuonna 2004 Vuoden Päihdesairaanhoitajaksi.

## Julkaisut
*Holmberg, J. 2010. Päihderiippuvuudesta elämänhallintaan. Edita.
*Holmberg, J. 2016. Hoitajan mielenterveys- ja päihdetyössä. Edita.

## Tunnustukset
* 2007 Sosiaali- ja terveysministeriö
* 2004 Sairaanhoitajaliitto
*2003 TJS -opintokeskus 

## Lähteet
* Koivuniemi, Sirkku. Tiedonhalu+kokemukset=osaaminen. Turun ammattikorkeakoulu. 20.10.2010.
* Mediuutiset. 2010. Pätevää päihdetietoa. 12.11.2010.
* Turun Sanomat. 2011. Kovien huumeiden käyttäjistä yli puolet kokenut seksuaalista väkivaltaa. 29.11.2011.

### Viitteet
Kassalipas

**Kassalipas** on kassakaappia kevyempi pienehköjen rahamäärien säilyttämiseen tarkoitettu yleensä metallista tai muovista tehty lipas. Kassalippaista on sekä lukollisia että lukottomia malleja. Kassalippaissa voi olla myös kupinmuotoisia kohtia, joissa voi säilyttää kolikoita. Erona kassakaappiin on myös koko eli kassalipasta voi kuljettaa mukana kun kassakaapit ovat usein lattiaan tai seinään kiinnitettyjä.
The Clique

**The Clique** (vuoden 2012 televisioesityksessä suomeksi *Teini tuli taloon*) on yhdysvaltalainen suoraan DVD:lle julkaistu nuortenelokuva vuodelta 2008. Michael Lembeckin ohjaama elokuva perustuu Lisi Harrisonin samannimiseen nuortenkirjasarjaan. Sen pääosia näyttelevät Elizabeth McLaughlin ja Ellen Marlow. Elokuvan vastaavana tuottajana oli Tyra Banks. 

## Näyttelijät

## Lähteet
* 
*
Bolšeohtinski-silta

**Bolšeohtinski-silta** () on Nevan ylittävä nostosilta Pietarissa Venäjällä. Sillan alkuperäinen nimi oli *Pietari Suuren silta* ) ja siitä on käytetty myös nimeä myös *Ohtinski-silta* ().

Silta valmistui vuonna 1909. Tuolloin Pietari Suuren voittoisasta Pultavan taistelusta oli kulunut 200 vuotta ja silta nimettiin Pietari suuren sillaksi. Nykyinen nimi on ollut käytössä vuodesta 1956.

Silta on 334,3 metriä pitkä ja leveyttä nostosillan kohdalla on 23,5 metriä, teräsristikkokaarien kohdalta se on kolme metriä leveämpi.

## Lähteet

## Aiheesta muualla
Lum Rexhepi

**Lum Rexhepi** (s. 3. elokuuta 1992 Turku) on suomalainen jalkapalloilija, jolla on myös Kosovon kansalaisuus. Pelipaikaltaan hän on keskuspuolustaja. Rexhepi edustaa Veikkausliigassa pelaavaa Helsingin Jalkapalloklubia.

## Seurajoukkueura
Turussa syntyneen Rexhepin kasvattajaseura on FC Viikingit. Hän on pelannut tämän jälkeen Helsingin Jalkapalloklubissa, jonne Rexhepi siirtyi 14-vuotiaana. Kesken kauden 2010 Rexhepi siirtyi HJK:sta FC Honkaan. Hän nousi joukkueen avauskokoonpanoon vuoden 2011 Liigacupissa, jonka Honka voitti. Rexhepi debytoi Veikkausliigassa 6. toukokuuta 2011 JJK:ta vastaan.

## Maajoukkueet
Rexhepi on edustanut Suomen nuorisomaajoukkueita kaikissa eri ikäluokissa ja toiminut poikamaajoukkueiden kapteenina. A-maajoukkueessa hän pelasi ensimmäisen ottelunsa tammikuussa 2013 Thaimaassa järjestetyn Kings Cupin loppuottelussa Ruotsia vastaan. 

Rexhepi on edustanut myös Kosovon maajoukkuetta. Hän oli mukana maan ensimmäisessä virallisessa jalkapallomaaottelussa, joka pelattiin maaliskuussa 2014 Mitrovicassa Haitia vastaan. Rexhepi saa edustaa Suomen ohella Kosovoa, koska maa pelaa toistaiseksi vain ystävyysotteluja. Hänet nimettiin Kosovon maajoukkueeseen myös toukokuussa 2014 Turkkia ja Senegalia vastaan pelattaviin otteluihin.

## Saavutukset
* Liigacupin voitto 2011
* Suomen cup 2012

## Lähteet
Panteleimonin silta

**Panteleimonin silta** () on yksi Fontankan ylittävistä silloista Pietarin kaupungissa Venäjällä.

Nykyisen sillan paikalle oli vuonna 1726 valmistunut puinen sillan ja akveduktin yhdistelmä, joka johti vettä läheisen Kesäpuiston suihkulähteisiin. Rakenne korvattiin uudella arkkitehti Bartolomeo Rastrellin suunnittelemalla barokkityylisellä silta-akveduktilla, joka valmistui 1749. Vuonna 1777 tulva tuhosi Kesäpuiston suihkulähteet ja akvedukti kävi tarpeettomaksi ja purettiin.

Vuonna 1824 valmistui paikalle *Ketjusiltana* tunnettu silta, joka purettiin vuonna 1906, vaikka sillan rakenteet olivatkin kestäneet moitteetta. Purkamisen syynä oli toisen Fontankan sillan, samanrakenteisen nykyistä Egyptiläistä siltaa edeltäneen ketjusillan sortuminen vuonna 1905.

Nykyisen sillan rakentamisprojekti alkoi vuonna 1907 ja silta valmistui vuonna 1914. Sillassa on massiiviset kiviset maatuet ja kannattajina 12 matalaa teräskaarta. Silta on 43 metriä pitkä ja 23,4 metriä leveä.

Silta nimettin vuonna 1925 uudelle nimelle *Pestelin silta* (), nimenvaihdoksella haluttiin muistaa sata vuotta aikaisemmin tapahtunutta Dekabristikapinaa. Sillalle palautettiin sen alkuperäinen Pyhään Panteleimoniin viittaava nimi vuonna 1991.


Tiedosto:Panteleimonovskii bridge St Petersburg lantern.jpg|Yksi sillan neljästä lyhtypylväästä.
Tiedosto:Panteleimonovskii bridge St Petersburg detail01.jpg|Kaiteen koristelua.
Tiedosto:Bianki 5.jpg|Kuva Ketjusillasta (1824–1906) vuodelta 1853.


## Lähteet

## Aiheesta muualla

* Пантелеймоновский мост *Sankt-Peterburg Entsiklopedija* 
* Пантелеймоновский мост Мосты Санкт-Петербурга sivustolla opeterburge.ru
Ryan Harrison

**Ryan Harrison** (s. 7. toukokuuta 1992 Shreveport, Louisiana) on yhdysvaltalainen tennispelaaja. Parhaimmillaan hän on ollut kaksinpelissä ATP-listan sijalla 40 heinäkuussa 2017 ja nelinpelissä sijalla 16 marraskuussa 2017. Hän on voittanut kaksinpelissä yhden ATP-turnauksen ja nelinpelissä neljä.

Junioriurallaan hän ylsi parhaimmillaan rankinglistan seitsemänneksi huhtikuussa 2008. Parhaimmillaan hän pääsi välieriin Australian avoimissa 2008. Hän harjoittelee Nick Bollettierin tennisakatemiassa. Harrisonista tuli huhtikuussa 2008 kaikkien aikojen kolmanneksi nuorin pelaaja vuoden 1990 jälkeen, joka on voittanut ATP-tason ottelun. Vain Richard Gasquet ja Rafael Nadal ovat voittaneet ATP-ottelun häntä nuorempana.

Grand Slam -turnauksissa Harrison on päässyt parhaimmillaan kolmannelle kierrokselle Yhdysvaltain avoimissa 2016 ja Australian avoimissa 2018. Toiselle kierrokselle hän on yltänyt Yhdysvaltain avoimissa 2010 ja 2012, Wimbledonissa 2011, 2012, 2017 ja 2018, Australian avoimissa 2013 ja 2017 sekä Ranskan avoimissa 2013.

## Lähteet

## Aiheesta muualla

* Ryan Harrison profiili ATP:n kotisivuilla
Lei

**Lei** on Havaijilla käytetty kaulassa pidettävä kukkaseppele. Nykyään niitä annetaan erityisesti saarille saapuville matkailijoille.

Leiden valmistukseen käytetään yleisesti temppelipuiden kukkia. Yksi lei saattaa sisältää jopa 300 kukkaa.

## Lähteet

## Aiheesta muualla

* Veronica S. Schweitzer: The Hawaiian Lei
Syklofosfamidi

**Syklofosfamidi** (*Sendoxan*, *Syklofosfamid*) on laajakirjoinen sytostaatti eli solunsalpaaja. Sitä voidaan käyttää Hodgkinin taudissa sekä lymfosarkoomassa. Sillä on käyttöä myös leukeemisissa verisairauksissa sekä keuhko- ja rintasyöpien hoidossa.

Lääkettä voidaan annostella suonensisäisesti eli intravenöösisti (iv.), etenkin hoidon alkuvaiheissa ja jatkaa sitä suun kautta annettavalla lääkityksellä (po.).

Sivuvaikutuksina voidaan havaita pahoinvointia, oksentelua, valkosolukatoa sekä hiusten lähtöä. Virtsarakon limakalvoilla voi esiintyä fissuuroita eli haavaumia.

Ifosfamidi eli isofosfamidi on syklofosfamidin isomeeri.

## Erityistä huomioitavaa syklofosfamidilla tapahtuvaan lääkitykseen nähden
Yhden vuorokauden ajan syklofosfamidilla tapahtuvan sytostaattihoidon aloituksesta tulisi nauttia paljon nestettä.
Tällä pyritään välttämään hemorragista kystiittiä.

## Katso myös
* Sytostaattien haittavaikutukset

## Lähteet
* Lääketieteenkandidaattiseura ry.: Therapia Fennica 1974 (TF-74), Helsinki, 1977  (s. 912, 933 & 1029)

### Viitteet

## Aiheesta muualla
* PubChem: Cyclophosphamide 
* DrugBank: Cyclophosphamide 
* Kyoto Encyclopedia of Genes and Genomes (KEGG): Cyclophosphamide 
* ChemBlink: Cyclophosphamide
Carl Albert Andersen

**Carl Albert Andersen** (15. elokuuta 1876 Østre Aker &ndash; 28. syyskuuta 1951 Oslo) oli norjalainen telinevoimistelija, yleisurheilija ja olympiavoittaja. Hän edusti seuratasolla oslolaisia IF Ørnulfia ja Oslo Turnforeningia.

Andersen osallistui olympialaisiin ensimmäistä kertaa Pariisissa 1900. Hän sijoittui tuolloin korkeushypyssä neljänneksi ja voitti seiväshypyssä pronssia tuloksella 320. Andersen kilpaili Ateenan välikisoissa 1906 voimistelussa, jossa hän oli jaetulla 23. sijalla viisiottelussa, jossa oli yhteensä 37 kisaajaa. Hän oli myös mukana voittamassa joukkuekilpailua maansa väreissä. Andersen osallistui Lontoon olympialaisissa 1908 vain voimistelun joukkuekilpailuun, josta Norja sai hopeaa.

Andersenin ennätys seiväshypyssä oli 320 cm, jonka hän hyppäsi vuonna 1900 ja korkeushypyssä 175,2 cm vuodelta 1902.

## Lähteet
Allan Olesen

**Allan Arenfeldt Olesen** (s. 20. toukokuuta 1982 Ølstykke, Tanska) on tanskalainen jalkapalloilija, joka edustaa Tanskan kolmanneksi korkeimmalla sarjatasolla pelaavaa Fremad Amageria. Hän on pelipaikaltaan oikea laitapuolustaja.

## Lähteet
Jutta Kirst

**Jutta Kirst** (o.s. **Krautwurst**; s. 10. marraskuuta 1954 Dresden) on saksalainen entinen yleisurheilija ja olympiamitalisti, joka kilpaili korkeushypyssä. Hän edusti aktiiviurallaan Saksan demokraattista tasavaltaa ja seuratasolla SC Dynamo Berliniä.

Kirst osallistui olympialaisiin kerran, Moskovassa 1980. Hän voitti tuolloin pronssia tuloksellaan 194 cm, joka oli vielä suorituksen jälkeen silloinen olympiaennätys. Kirst voitti maansa mestaruuden yhteensä kolme kertaa, kerran ulko- ja kaksi kertaa sisäradoilla. Hänen ennätyksensä oli 197 cm, jonka hän hyppäsi Karl-Marx-Stadtissa vuonna 1982.

## Lähteet
Dehoniaanit

**Dehoniaanit** eli **Jeesuksen [[Pyhä sydän|Pyhän Sydämen]] pappien veljeskunta** () on katolisen kirkon kongregaatio, jonka perusti Léon Dehon Ranskassa vuonna 1878. Se vaikuttaa tällä hetkellä 37 maassa eri maanosissa; Suomeen dehoniaanit saapuivat vuonna 1907. Heihin kuuluu esimerkiksi piispa Teemu Sippo.

Léon Dehon kuoli elokuussa 1925. Hänen jälkeensä sääntökunnan johdossa ovat toimineet Joseph Laurent Philippe (1926–1935), Guillermo Teodorus Govaart (1935–1953), Alfonso Maria Lellig (1954–1958), Joseph Anthony De Palma (1959–1967), Albert Bourgeois (1967–1979), Anthony Panteghini (1979–1991), Virginio D. Bressanelli (1991–2003) ja José Ornelas de Carvalho (2003–).

Dehoniaanien pääpaikka sijaitsee Roomassa.

Suomessa toimi vuodesta 1972 lähtien rukouksen apostolaatin ryhmä, jonka pohjalta perustettiin vuonna 1995 Jeesuksen pyhän sydämen maallikkoryhmä, joka nykyisin toimii Helsingissä, Tampereella ja Turussa.

## Lähteet

## Aiheesta muualla

* Viralliset sivut 
* Suomalaiset viralliset sivut
Syvä konvektio

**Syvä konvektio** on meressä tai ilmakehässä tapahtuvaa konvektiota, joka ulottuu paksuun kerrokseen. Ilma nousee siinä pitkän matkaa ylöspäin. Ilmakehässä syvä konvektio ulottuu 500 hPa:n painepinnan yläpuolelle, yleensä pysähtyen noin 200 hPa:ssa olevaan tropopaussiin. Syvä konvektio liittyy kesällä yleensä ukkosiin ja on yleisin tropiikissa. 

Ilmakehän syvä konvektio tuottaa kuuropilviä ja usein, mutta ei aina, ukkosta.

Merissä syvää konvektiota on vain muutamissa harvoissa paikoissa: avomeren syvää konvektiota havaitaan vain Atlantilla Laboradorin lähellä, Grönlanissa ja Välimerellä sekä ajoittain Waddellinmerellä.

## Lähteet
Hendrik Helmke

**Hendrik Alexander Helmke** (s. 13. heinäkuuta 1987 Winsen an der Luhe, Saksa) on brasilialais-saksalainen jalkapalloilija, joka edustaa Veikkausliigassa pelaavaa FC Lahtea. Hän on pelipaikaltaan keskikenttäpelaaja. 

Uransa Helmke aloitti Pohjois-Saksassa. Kaudella 2008-09 hän pelasi neljänneksi korkeimmassa sarjatasolla Regionalligassa VfB Lübeckin joukkueessa. Ensimmäisellä Lübeck-kaudellaan hän pelasi 27 ja seuraavalla 24 ottelua. Keväällä 2011 Helmke siirtyi Suomen Veikkausliigaan IFK Mariehamnin joukkueeseen, jossa hän pelasi 21 ottelua ja teki 4 maalia. Sen jälkeen hän pelasi Malesiassa kaudella 2012, mutta palasi Suomeen Veikkausliigan pietarsaarelaiseen FF Jaroon kaudeksi 2013. Helmkellä oli kuitenkin vapaa siirto-oikeus. Niinpä hän siirtyi elokuussa 2013 Norjan Tippeliigaan Tromsø ILn joukkueeseen. Helmke, joka oli valittu Jaron vuoden 2013 pelaajaksi, tuli kuitenkin Norjasta keväällä 2014 takaisin Jaroon. Kausi oli Helmkelle erinomainen. Heti kauden aluksi hänet valittiin Veikkausliigan kuukauden pelaajaksi huhtikuussa 2014. Kauden aikana maaleja syntyi kaikkiaan kahdeksan. Menestyksekkään Veikkausliigakauden jälkeen hän teki sopimuksen Iranin liigaa pelaavan Esteglal Teheranin kanssa. Helmke purki kuitenkin sopimuksen ja siirtyi Egyptiin Kairon Al-Ahliin kaudeksi 2015.Nykyään Helmke pelaa FC Lahdessa.

## Lähteet
Babruiskin rautatieasema

**Babruiskin rautatieasema** (, ) on tärkeä Valko-Venäjän rautateiden väli- ja risteysasema maan kahden suurimman kaupungin Minskin ja Homelin (Gomel) välisellä rautatiellä. Asema sijaitsee Babruiskin teollisuuskaupungissa Valko-Venäjän Mahiljoun maakunnan lounaisosissa. Kaupunki sai ensimmäiset asemarakennuksensa tsaari-Venäjän aikana vuonna 1873. Asema sijaitsee kantakaupungissa, noin kaksi kilometriä Bobrusikin nykykeskustan länsipuolella. 

Minskistä Žlobinin risteysaseman kautta Homeliin johtavan pääradan ohella kaupunkiin saapuu pistorata etelästä, Homelin alueen pohjoisosissa sijaitsevasta Aktsjabrskin kaupunkimaisesta taajamasta.   Babruiskin aseman kautta kulkee paikallisjunia ainakin Asipovitšyn ja Žlobinin risteysasemien välillä.

## Liityntäliikenne

Aseman vieressä (200 m luoteeseen) on Babruiskin keskuslinja-autoasema.

## Lähteet

## Aiheesta muualla
* Babruiskin rautatieasemasta 
* Valko-Venäjän rataverkon kartta 
*Valko-Venäjän juna-aikatauluja (karttavalikon kautta)
Meredith Colket

**Meredith Bright Colket** (19. marraskuuta 1878 Philadelphia &ndash; 7. kesäkuuta 1947 Bryn Mawr, Pennsylvania) oli yhdysvaltalainen yleisurheilija, tennispelaaja ja olympiamitalisti. Hän edusti seuratasolla Penn Quakersia.

Colket opiskeli Pennsylvanian yliopistossa ja osallistui olympialaisiin kerran, vuonna 1900. Hän voitti tuolloin hopeaa seiväshypyssä tuloksellaan 325 cm. Asianajajana työskennellyt Colket tunnettiin myös tennispelaajana, sillä hän muun muassa oli toisena vuoden 1903 collegeiden tenniskilpailujen nelinpelissä. Hänen ennätyksensä seiväshypyssä oli 338, jonka hän hyppäsi vuonna 1900.

Colketin poika Meredith Colket jr. oli Yhdysvaltain sukututkimusseuran palkitsema tutkija.

## Lähteet
Jonathan Mensah

**Jonathan Mensah** (s. 13. heinäkuuta 1990 Accra) on ghanalainen jalkapalloilija, pelipaikaltaan puolustaja. Hänen seuransa on Ranskan miesten jalkapallon korkeimmalla sarjatasolla Ligue 1:ssä pelaava Evian Thonon Gaillard. Hän käyttää pelipaidassaan usein nimeä *Jonathan*, jotta hänen ja John Mensahin välillä ei syntyisi sekaannusta.

## Seurajoukkueura
Mensah aloitti uransa kotimaassaan Ashanti Goldissa vuonna 2007. Ensimmäisen ottelunsa hän pelasi kuitenkin vasta seuraavana vuonna Free State Starsin joukkueessa Etelä-Afrikan korkeimmalla sarjatasolla. Tammikuussa 2010 Mensah siirtyi italialaiseen Udineseen, josta hänet lainattiin heti Espanjan kolmanneksi korkeimmalla sarjatasolla Segunda División B:ssä pelanneeseen Granadaan. Siellä hän ehti tehdä yhden maalin 15 ottelussa ja kokea kaksi sarjanousua, kunnes matkusti Ranskaan nykyiseen seuraansa kesällä 2011.

## Maajoukkueura
Mensah edusti maataan alle 20-vuotiaiden Afrikan-mestaruuskilpailuissa vuonna 2009. Siellä hän auttoi joukkueensa mestaruuteen, ja ansaitsi esityksellään paikan Ghanan joukkueeseen MM-kilpailuissa 2010. Mensah pelasi kaksi lohko-ottelua sekä neljännesvälieräottelun Yhdysvaltoja vastaan topparipari John Mensahin vierellä puolustuksen keskellä.

Hän voitti Afrikan-mestaruuskilpailuissa hopeaa vuonna 2010.

### Maajoukkuemaalit

## Lähteet